LISA

Rakvere linnavalitsuse ....................

korralduse nr ... juurde

**Projekteerimistingimused**

Määratud Rakvere linnavalitsuse .................. korraldusega nr ... projekteerimistingimused aadressil Rakvere linn, Tuule tn 11 ehitise ehitusprojekti koostamiseks 13.11.2023 esitatud projekteerimistingimuste taotluse nr 2311002/09210 alusel.

1. Üldandmed:

1.1 Kinnistu aadress: Rakvere linn Tuule tn 11;

1.2 Katastriüksus katastritunnusega 66301:004:0600;

1.3 Maakasutuse sihtotstarve: elamumaa;

1.4 Kinnistu pindala: 680 m2;

1.5 Kavandatav ehitustegevus: abihoone püstitamine.

2. Lähtematerjal:

2.1 Projekteerimistingimuste taotlus 13.11.2023 nr 2311002/09210 ja lisad;

2.2 Kehtivad planeeringud: „Rakvere linna üldplaneering“;

„Heina tänava ja selle kagupoolsesse otsa jääva ringtee ning seda ümbritseva ala detailplaneering“.

3. Arhitektuursed ja linnaehituslikud nõuded projekteerimiseks:

3.1 Kasutamise otstarve: elamu, kooli vms abihoone;

3.2 Lubatud maksimaalne kõrgus: olemasoleva hoone kõrgus (kuni 4,0 m maapinnast);

3.3 Lubatud ehitisealune pind: kuni 62,0 m2;

3.4 Maksimaalne hoonestuse %: kuni 30 %, hoonestuse protsent näidata asendiplaanil;

3.5 Asukoht: taotlusel näidatud kavandatava ehitise asukohale;

3.6 Arhitektuur: keskkonda sobituv ehitis;

3.7 Korruste arv: 1;

3.8 Katuse tüüp: viilkatus;

3.9 Katusekalle ja selle suund: lähtuda olemasolevast hoonest, 20 kraadi;

3.10 Katusekate: lähtuda olemasolevast;

3.11 Lumetõke, vihmaveesüsteemid ja sademevee käitlemine: lahendada ehitusprojekti koosseisus, sademevesi immutada oma krundil pinnasesse;

3.12 Aknad, uksed, väravad: plastik, puit, metall jms lahendada ehitusprojekti koosseisus;

3.13 Välisviimistlus: lähtuda olemasolevast hoonest;

3.14 Juurdepääs, kinnistusisesed teed/parkimine/ liiklusskeem, sealhulgas vertikaalplaneering lahendada ehitusprojekti koosseisus; olemasolev juurdepääs tagada Tuuletänavalt; parkimine lahendada oma kinnistul. Ehitusprojektis määrata kõvakattega alad ja nende suurus, esitada katendiga alade profiil-lõiked, vertikaalplaneerimisega tagada, et kinnistul tekkivad sademeveed ei valguks naaberkinnistule või tänavamaale.;

3.15 Piire: lahendada ehitusprojekti koosseisus, lähtuda olemasolevast piirdest;

3.16 Haljastuse ja heakorra põhimõtted, sealhulgas jäätmekäitlus lahendada ehitusprojekti koosseisus. Asendiplaanil kajastatav lahendus peab olema esitatud tasapinnaliselt kui ka kõrguslikult ja seotult geodeetilise süsteemiga. Asendiplaanil näidata ehitise ehitisealune pind - paiknemine maaüksusel (sealhulgas jäätmete konteinerite paiknemine), krundi heakord, tehnovõrkude ja rajatiste esialgne paiknemine, haljastuse osakaal ja paiknemine (sealhulgas puuvõra kontuurjoon), Kõrghaljastuse eemaldamine kinnistul on lubatud vaid ehitusloa saanud ehitusprojekti alusel ja hoone otsest ehitustegevust hõlmaval alal;

3.17 Eriosad (vesivarustus/kanalisatsioon/küte/ventilatsioon/elekter/nõrkvool): lahendada ehitusprojekti koosseisus, vastavalt eriosade tehnilistele tingimustele;

3.18 Tuleohutus: tagada ehitise vastavus tuleohutusnõuetele, tuleohutus naaberkinnistul paikneva hoonega lahendada tehniliste lahendustega;

3.19 Mitte piirata naaberkinnistute ehitus- ja kasutusõigust;

3.20 Muud nimetamata nõuded: ehitusuuringu tegemise vajadus, projekteerija teeb või tellib kõik uuringud; tuleb arvestada kavandatava ehitise asukohast tingitud kitsenduste ja piirangutega.

4. Nõuded ehitusprojekti koostamiseks:

4.1 Ehitusprojekti koostamisel lähtuda Eesti Vabariigis kehtivatest õigusaktidest, projekteerimisnormidest, standarditest, majandus- ja taristuministri 17. 07 2015.a määrusest nr 97 „Nõuded ehitusprojektile“ ja heast projekteerimise tavast;

4.2 Ehitusprojekti alusplaanina kasutada topo-geodeetilise uuringu pädeva tegija poolt koostatud nõuetele vastavat topograafilist plaani mõõtkavas 1:500 või 1:1000, plaan kooskõlastada Rakvere Linnavalitusega (kontaktisik planeerimisspetsialist);

4.3 Ehitusprojekti lisada projekteerimistingimused ja tehnovõrkude omanike projekteerimiseks väljastatud tehnilised tingimused;

4.4 Ehitusprojekti digitaalsel vormistamisel juhinduda majandus- ja kommunikatsiooni- ministeeriumi veebilehel avaldatud juhendist.

5. Ehitusprojekti esitamine:

5.1 Ehitusloa taotlemisel esitada ehitusprojekt Rakvere Linnavalitsusele ehitisregistrisse elektrooniliseks menetlemiseks.